620-ы партызанскі атрад імя В. І. Чапаева

620-ы партызанскі атрад імя В. І. Чапаева — савецкае партызанскае падраздзяленне, якое дзейнічала на акупіраванай тэрыторыі Клічаўскага, Кіраўскага, Бярэзінскага, Быхаўскага, Клецкага раёнаў.

 Камандаванне 

 Камандзіры 
 В. М. Сырцоў (загінуў);
 М. С. Міхалап (загінуў);
 А. А. Хачатран.

 Камісары 
 М. І. Александровіч;
 М. Ф. Мірановіч (выконваў абавязкі);
 Г. А. Храмовіч;
 П. А. Рыняк;
 А. А. Хачатран;
 М. Г. Буракоўскі.

 Начальнікі штаба 
 Ф. С. Тарасевіч;
 І. П. Міхалап;
 Ф. К. Сцерлаў.

 Гісторыя 
Атрад быў створаны ў снежні 1941 года. Партызаны разам з іншымі клічаўскімі атрадамі ў сакавіку — красавіку 1942 года ачысцілі тэрыторыю раёна ад нямецкіх гарнізонаў, вызвалілі і ўтрымлівалі Клічаў. 24 снежня 1942 года з 115-ым атрадам разбілі гарнізон, які ахоўваў чыгуначны мост праз Друць. У маі 1943 года партызаны правялі 10 сустрэчных баёў з карнікамі. Разграмілі каля 20 гарнізонаў і ўчасткаў, у тым ліку ў рабочым пасёлку Градзянка Асіповіцкага, Кабылянка, Дзяржынск Клічаўскага раёнаў, падарвалі 1,2 тысячы рэек, 47 мастоў. У лістападзе 1943 — студзені 1944 года зрабілі рэйд з Клічаўскага ў Клецкі раён. 4 ліпеня 1944 года атрад (287 партызан) злучыўся з Чырвонай Арміяй.

 Літаратура 


Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1941 годзе
Катэгорыя:Зніклі ў 1944 годзе